A Million Voices

200px|right|thumb|Паліна Гагарына выконвае «A Million Voices» на рэпетыцыі «Еўрабачання» 15 мая 2015 года
**«A Million Voices»** () — песня, выкананая расійскай спявачкай Палінай Гагарынай на конкурсе песні Еўрабачанне 2015 ад Расіі. Створана Габрыэлем Аларасам (Швецыя), Ёакімам Б’ёрнбергам (Швецыя), Катрынай Нурберген (Германія), Леанідам Гуткіным і Уладзімірам Матэцкім (Расія).

## Інфармацыя пра песню 
Песня «A Million Voices» была заяўлена ў якасці ўдзельніцы на «Еўрабачанні-2015» 15 сакавіка 2015 года. 12 красавіка Гагарына выканала яе на «Венскім вечары» ў Маскве.

Заняўшы з песняй 1-е месца ў першым паўфінале 19 мая, Паліна Гагарына выйшла ў фінал конкурсу. Букмекеры паднялі шанцы на перамогу з чацвёртага на другое месца. У выніку ў фінале «Еўрабачання» Паліна Гагарына заняла 2-ое месца, набраўшы 303 балы.

### Рускамоўная версія 
14 ліпеня 2015 года ў эфіры Рускага радыё была прадстаўлена версія песні на рускай мове пад назвай «Нас миллионы».

Частка мелодыі песні падобная на мелодыю песні «Письмо», дзе дзяўчына спявае «Я хочу найти сама себя…». А мелодыя, дзе Паліна Гагарына спявае «million voices…» падобная на мелодыю, дзе Дзмітрый Калдун спявае «ты мне веришь…».

## Відэакліп 
Відэакліп песні быў презентаваны 15 сакавіка 2015 года. У гэты жа дзень ён быў апублікаваны на афіцыйным канале конкурсу на сайце «YouTube». На 1 жніўня 2015 года яго праглядзелі больш за 14 млн чалавек, што зрабіла кліп лідарам праглядаў сярод усіх удзельнікаў «Еўрабачання-2015».

У здымках кліпа прымалі ўдзел 25 чалавек. Гэта дзеці, дарослыя і пажылыя людзі розных рас і нацыяльнасцей, якія размаўляюць на розных мовах, але паводле задумы сюжэта ўсіх гэтых людзей аб’ядноўвае іншая мова — каханне.

## Спіс кампазіцый 
## Пазіцыі ў чартах 
### Тыднёвыя чарты 
### Чарты iTunes 
## Кавер-версіі 
21 мая 2015 года прадстаўнікі Беларусі на Еўрабачанні-2012 гурт «Litesound» прадставіў кавер-версію песні «A Million Voices» і яе відэакліп.

## Крытыка 
* Валерый Меладзэ назваў песню нядрэннай, аднак яна патрабуе неаднаразовага праслухоўвання.
* Анастасія Прыходзька, якая прадстаўляла Расію на «Еўрабачанні-2009», негатыўна адгукнулася пра песню: «Чарговая балада, спекуляцыя, дзеці, ручкі, старыя, белае сукенка, ныццё і маленне аб годным месцы ў фінале! Вось і ўсё! Не здзівіла, не цікава».

## Поспех 
Аўстрыйская і брытанская прэса адразу назвалі песню фаварытам «Еўрабачання».

Пасля фіналу конкурсу і другога месца, песня ўпэўнена стала падымацца ў светавых музычных чартах. Так, у прыватнасці, «A Million Voices» дасягла 25 радка ў светавым чарце iTunes, абагнаўшы топавых светавых выканаўцаў і стала першай песняй расійскага выканаўцы, якая ўвайшла ў топ-50 светавога iTunes за ўвесь час яго існавання.

Сінгл таксама ўвайшоў у топ-50 iTunes Вялікабрытаніі. Гэта другі выпадак пасля гурта «t.A.T.u.». Таксама, «A Million Voices» узначаліў расійскі iTunes чарт.

Паліна Гагарына з песняй «A Million Voices» стала першым рускамоўным выканаўцам, які трапіў у австралійскі iTunes чарт за ўсю гісторыю яго існавання.

У чэрвені 2015 года продажы сінгла ў Еўропе перавысілі 2 млн копій і Міжнародная федэрацыя вытворцаў фанаграм абвясціла аб прысуджэнні яму «Залатога дыска» ў Швеціі.

## Спасылкі 
* Відэакліп песні на сайце «YouTube» 
* Выступленне ў першым паўфінале (запіс трансляцыі) на сайце «Першага канала» 

Катэгорыя:Песні Паліны Гагарынай
Катэгорыя:Песні конкурсу Еўрабачанне 2015
Катэгорыя:Песні Расіі на конкурсе Еўрабачанне